**BIZNES-REJA**

Oldingi mavzulardan ma’lum bo‘ldiki, tadbirkorlik faoliyati muayyan darajada tavakkalchilik, risk bilan bog‘liq. Shunga ko‘ra, tadbirkordan biron-bir xo‘jalik qarori qabul qilish, masalan, bankdan kredit olish, as-bob-uskuna, moddiy resurslarni sotib olishdan oldin uni har tomonlama, puxta o‘ylab ko‘rish, tegishli hisob-kitob ishlarini amalga oshirish talab etiladi. Odatda, bunday hisob-kitob qilish, ma’lum chora-tadbirlarni amalga oshirish ketma-ketligini belgilab olish jarayoni biznesni rejalashtirish deb ataladi. Biznesni rejalashtirish natijasida tayyorlangan tashkiliy-iqtisodiy tavsifdagi hujjat biznes-reja deb nomlanadi.



**Biznes-reja** – tadbirkorlik faoliyatini boshlashdan avval uning tavsi-fi, faoliyat davri, ko‘zda tutilayotgan sarf-xarajat va kutilayotgan foyda kabi muhim jihatlari bayon etilgan tashkiliy-iqtisodiy tavsifdagi huj-jat.

Amaliyot shuni ko‘rsatadiki, biznes-reja har qanday tadbirkorlik fa-oliyati uchun muhim va zarurdir. Agar tadbirkor o‘z faoliyatini biznes-rejasiz boshlasa, mo‘ljallangan maqsadga erisha olmasligi mumkin. Biz-nes-reja tadbirkorlik faoliyatining xaritasi hisoblanib, uning aniq maqsadi, yo‘nalishlari va asosiy bosqichlarini belgilab beradi. Tadbirkorlik faoliyati boshlanganidan keyin olingan natijalar reja bilan solishtirib boriladi, mav-jud muammolar aniqlanadi. Aks holda, tadbirkorlik faoliyatini boshqarish qiyinlashib ketadi.

Biznes-reja tuzish uning ishtirokchilaridan katta bilim, faoliyatga oid ma’lumotlar, yangi texnologiyalar va bozorlarni bilishni talab etadi. Biz-nes-reja tuzishda barcha jihatlarni e’tiborga olmaslik yoki ayrim kam­

chiliklarni yashirish hisob-kitob ishlarini chalkashtiradi. Bu esa korxona faoliyatini izdan chiqarishi yoki salbiy ta’sir ko‘rsatishi mumkin. Shu sababli biznes-reja tuzishda malakali mutaxassislar, masalan, huquq-shunoslar, iqtisodchilar, buxgalterlar, texnologlar xizmatlaridan foydala-nish maqsadga muvofiqdir.

**BIZNES-REJANING VAZIFASI**

Biznes-reja o‘z mohiyatiga ko‘ra, quyidagi uch muhim vazifani baja-radi:

birinchidan, korxona, firma va kompaniyaning, shu bilan birga, jamoa a’zolarining asosiy maqsad va vazifalarini belgilab beradi;

ikkinchidan, g‘oya yoki birlamchi loyihaning amaliy harakat dasturi shakliga keltirilgan hujjat sifatida hisob-kitoblar, sarf-xarajatlar, biznesni tashkil qilish va yuritishning asosiy yo‘nalishlari to‘g‘risida ma’lumot beradi;

uchinchidan, faoliyatni moliyalashtirish, kredit resurslaridan foydala-nish, shuningdek, sarmoyador sheriklarni hamkorlikka jalb etishda asos vazifasini bajaradi.

**BIZNES-REJANING TUZILISHI VA TARKIBIY QISMLARI**

Har bir tadbirkor o‘z faoliyati, moliyaviy manbalarini hisobga olgan holda o‘zi uchun biznes-reja ishlab chiqadi. Shu sababli hamma uchun bir xil mos tushadigan biznes-rejalar mavjud bo‘lmaydi. Agar sizda biron-bir biznes-g‘oya mavjud bo‘lib, uni amalga oshirish bo‘yicha biznes-reja ishlab chiqmoqchi bo‘lsangiz, taxminan quyidagi tarkibiy qismlarni shakl-lantirishingiz taqozo etiladi.

|  |  |
| --- | --- |
| **Bo‘lim** | **Mazmuni** |
| **1** | **Rezyume** |
| **2** | **Taklif etilayotgan loyiha g‘oyasi (mohiyati)** |
| 2.1 | Umumiy boshlang‘ich ma’lumotlar va sharoitlar |
| 2.2 | Yangi tovar namunasining ta’rifi |
| 2.3 | Tadbirkorlik faoliyati tajribasini baholash |

|  |  |
| --- | --- |
| **3** | **Mahsulot sotiladigan bozorlarni baholash** |
| 3.1 | Yangi tovar iste’molchilarining ta’rifi |
| 3.2 | Raqobatdoshlarni baholash |
| 3.3 | Raqobatdoshlarga nisbatan o‘zining kuchli va ojiz tomonlarini |
|  | baholash |
| **4** | **Marketing rejasi** |
| 4.1 | Marketing maqsadlari |
| 4.2 | Marketing strategiyasi |
| 4.3 | Marketing rejasining moliyaviy ta’minlanishi |
| **5** | **Ishlab chiqarish rejasi** |
| 5.1 | Yangi tovar ishlab chiqaruvchisi |
| 5.2 | Talab qilinadigan ishlab chiqarish quvvatlari va ularning mavjudligi |
| 5.3 | Ishlab chiqarishning moddiy omillari |
| 5.4 | Ishlab chiqarish jarayonini ta’riflash |
| **6** | **Tashkiliy reja** |
| 6.1 | Korxonaning tashkiliy-huquqiy shakli |
| 6.2 | Korxonaning tashkiliy tuzilmasi |
| 6.3 | Majburiyatlarning taqsimlanishi |
| 6.4 | Hamkorlar to‘g‘risida axborot |
| 6.5 | Biznes tashqi muhitining ta’rifi |
| 6.6 | Korxonaning mehnat resurslari |
| 6.7 | Boshqaruv tarkibi a’zolari to‘g‘risida ma’lumotlar |
| **7** | **Moliyaviy reja** |
| 7.1 | Daromad va xarajatlar rejasi |
| 7.2 | Pul tushumlari va to‘lovlari rejasi |
| 7.3 | Korxona aktiv va passivlarining qo‘shma balansi |
| 7.4 | Zararsizlikka erishish grafigi |
| 7.5 | Moliyalashtirish strategiyasi (mablag‘lar manbalari va ularni sarflash) |
| 7.6 | Tavakkalchilikni baholash va sug‘urta |
| **8** | **Ilovalar** |

Biznes-reja tuzishda mutaxassislar yordamidan ham foydalanishingiz mumkin. Ko‘plab korxona va muassasalar o‘z faoliyati tarkibida biz-nes-reja tuzish, tegishli maslahatlar berish kabi xizmatlarni ko‘rsatadilar. Hattoki biznes-reja tuzishga ko‘maklashuvchi ko‘plab elektron sahi-falar ham mavjud. Shulardan biri – «Professional Business Advisers» (http://pba.uz) hisoblanadi.

Shuningdek, sahifada biznes-reja tuzish uchun zarur bo‘lgan hujjatlar ro‘yxati, biznes-reja tuzish xizmatlari narxlari va murojaat manzillari kel-tirilgan.



**BILIMINGIZNI SINAB KO‘RING!**

1. Biznesni rejalashtirish nima uchun zarur?
2. Biznes-reja deb nimaga aytiladi?
3. Biznes-rejaning ahamiyatini qanday asoslash mumkin?
4. Biznes-reja tuzish uchun qanday ko‘nikmalar taqozo etiladi?
5. Biznes-rejaning qanday vazifalarini bilasiz?